**Molėtų rajono savivaldybės taryba**

**SPRENDIMAS**

**Dėl socialinio būsto pirkimo**

2017 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 16 straipsnio 2 dalies 31 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Molėtų rajono savivaldybės socialinio būsto fondo plėtros 2015 - 2020 metais programos, patvirtintos Molėtų rajono savivaldybės tarybos 2015 m. spalio 29 d. sprendimu Nr. B1-241 „Dėl Molėtų rajono savivaldybės socialinio būsto fondo plėtros 2015 - 2020 metais programos tvirtinimo“, 10 punktu ir 11.2, 11.3 papunkčiais, atsižvelgdama į Molėtų rajono savivaldybės administracijos direktoriaus 2016 m. lapkričio 25 d. įsakymą Nr. B6-1044 ,,Dėl socialinio būsto pirkimo ekonominio ir socialinio pagrindimo tvirtinimo“,

Molėtų rajono savivaldybės taryba n u s p r e n d ž i a:

1. Nustatyti socialinio būsto fondo plėtros būdą - pirkti skelbiamų derybų būdu Molėtų rajono savivaldybės socialinio būsto fondo plėtrai vieno, dviejų ir trijų kambarių būstus Molėtų mieste, panaudojant savivaldybės biudžeto ir Europos Sąjungos paramos fondų lėšas.

2. Nustatyti, kad perkamo socialinio būsto 1 kvadratinio metro naudingojo ploto kaina neturi būti didesnė kaip 560 Eur.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras